Mõlemal juhul aga peaks sündima materjaalsete võimaluste jagamine. Esiteks oleks vaja võtta kaks teineteisest küllalt eraldatud maad (sest muidu kaldutakse selle abinõu otstarbest kõrvale), mis viiks aga kohe perekonnad suuremaisse rahalistesse kohustustesse, kuna mees ja naine kui liikmed kahest eriühingust ka üksikult oma liikmemaksu peavad õiendama. Praegusis vabakehakultuurühinguis ei nõuta ühelt mitteiseseisvalt, teenivalt naiselt, kelle mees kuulub ühingusse, eriti  kui ta on perekonnaema, mitte mingit osamaksu - või siis tublisti alandatult. Ja kuidas peab sarnase korralduse puhul kujutlema abi- ja perekonnaelu? Kas pruutpaaride, abiellunute, perekonnaliikmete lahutamine puhketundidelgi, kui neid päevane töö juba nii-kui-nii eraldab. Kas ema eraldumine poegadest, isa tütardest just tundidel, mis selleks, et siduda pärast tööd, sõlmida uuesti ja kinnitada meeldivaid perekonnasidemeid?